92. ΑΠΟΦΑΣΙΣ ΥΠΟΥΡΓΩΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ  ΑΠΑΣΧΟΛΗΣΗΣ Αριθ. Φ.435.221/36/107837 της 13/26  Νοεμ. 1975 (ΦΕΚ Β' 1389) Περί δικαιώματος προσελεύσεως εις εξετάσεις Υπουργείου Παιδείας αποφοίτων Προτύπου Σχολής Δ.Ε.Η. Έχοντες υπ' όψει: 1.Τας διατάξεις του Ν.Δ. 1097/1942 ως αύται συνεπληρώθησαν υπό των διατάξεων του άρθρ. 4 του Ν.Δ. 2653/1953 "περί εκδόσεως αποφάσεως δια τον καθορισμόν του τρόπου διεξαγωγής πτυχιακών εξετάσεων". 2.Τας διατάξεις της υπ' αριθ. 74991/1968 (ΦΕΚ 346/1968 τ. Β'), αποφάσεως του Υπουργείου Εθνικής Παιδείας και Θρησκευμάτων "περί του τρόπου διεξαγωγής των πτυχιακών εξετάσεων των απολυομένων εκ των Μέσων και Κατωτέρων Ιδιωτικών Επαγγελματικών και Τεχνικών Σχολών (ανωτ. αριθ. 58) ως και την υπ' αριθ. 435.221/18/64065/5.7.1975 (ΦΕΚ 741/1975 τ. Β') ομοίαν "περί εξουσιοδοτήσεως προς συγκρότησιν εξεταστικών ή εποπτικών Επιτροπών". 3.Τας διατάξεις του Ν.Δ. 241/1973 "περί καταργήσεως των Περιφερειακών Διοικήσεων". 4.Το άρθρ. 11 του Νόμ. 74/1975 "περί τροποποιήσεως και συμπληρώσεως οργανικών τινων νόμων και περί άλλων τινών συναφών διατάξεων" (τόμ. 32 σελ. 56, 03), αποφασίζομεν: Οι επιτυχώς αποφοιτήσαντες και αποφοιτώντες εκ της προτύπου Σχολής Μαθητείας Δ.Ε.Η. του Οργανισμού Απασχολήσεως Εργατικού Δυναμικού, δύναται να προσέρχωνται εις τας επί πτυχίω εξετάσεις τας διεξαγομένας ενώπιον των Κρατικών Εξεταστικών Επιτροπών του Υπουργείου Παιδείας της αυτής ή συναφούς ειδικότητος. Σελ. 444,746(β) Τεύχος 755 - Σελ. 4 Η συνάφεια της ειδικότητος καθορίζεται δια πράξεως του Κ.Σ.Ε.Ε.Ε. Η εξέτασις γίνεται επί των ορισθέντων μαθημάτων και επί της αυτής εξεταστέας ύλης εκάστης ειδικότητος των δικαιουμένων προσελεύσεως ενώπιον των ανωτέρω εξεταστικών Επιτροπών κατά τας εν τω προοιμίω αναφερομένας διατάξεις. Οι εις τους επιτυγχάνοντας χορηγούμενοι τίτλοι (πτυχία) είναι οι αυτοί, οι υπό του Υπουργείου Παιδείας χορηγούμενοι των αυτών ειδικοτήτων. 